Ghanako bandera

Ghanako bandera nazionala hiru bandaz osatuta dago: gorria, horia eta berdea. Ghanak 1957ko martxoaren 6an independentzia lortu ondoren ezarri zen: urte horretan bertan diseinatu zuen Theodosia Okohek, ospe handiko artista eta irakasle ghanarrak. Bandera Ghanaren independentzia garaitik 1962ra arte ofiziala izan zen, eta 1966an berrezarri zuten Kwame Nkrumah estatu-kolpez boteretik kendu ondoren. 1966ko otsailean.

1964ko urtarrileko konstituzio-erreferendumaren ondoren, Ghanak 1957ko trikolorearen aldaera bat onartu zuen, horiaren lekuan zuria jarrita. Kwame Nkrumaheren gobernuaren oinarri zen Convention People's Party alderdiaren koloreak horiek zirelako izan zen, eta izatez, agintaldi hartan alderdi bakarra huraxe izan zen. Lau urtez, Hungariako banderaren antzekoa bihurtu zen Ghanakoa. 1957ko jatorrizko bandera 1966ko otsailean berrezarri zen, Nkrumah boteretik kendu ondoren.

 Ezaugarriak 
Bandera Etiopiaren panafrikar koloreek osatzen dute, gorria, urrea eta berdea, marra horizontaletan, bost puntako izar beltz batekin urrezko marraren erdian. Etiopiako Inperioaren banderaren ondoren, hiru kolore horiek batzen dituen bigarren bandera afrikarra izan zen. Ghanako banderaren diseinuak eragina izan zuen Ginea-Bissauko (1973) eta São Tomé eta Principeko (1975) banderen diseinuetan.
Banderaren kolore gorriak britainiar aginte kolonialarekiko independentzia borroka zuzendu zuten arbasoen odola irudikatzen du. Zehazki 'sei handien' bizitzak aldarrikatzeko asmoa esplizitua izan zen: Ghanako buruzagi Edward Akufo Addo, Ako Adjei, William Ofori Atta, Joseph Boakye Danquah, Emmanuel Obetsebi Lamptey eta geroago gehitutako Kwame Nkrumah buruzagi politiko antikolonialista, nahiz eta honek beste diseinua hobetsi urte batzuez. Gorriak halaber Ghanako nazioarekiko maitasuna adierazten du.

Urre-koloreak batez ere eskualde ghanar batzuetako aberastasun minerala adierazten du, urrearena bereziki.  Urrezko Kosta izen kolonial edo europarra aberastasun horietan oinarritu zen halaber, baina izen hura erabilpenetik desagertu zen herrialdeak 1957an independentzia lortu ondoren. Ghanako beste baliabide mineral inportante batzuk diamantea, bauxita eta manganesoa dira.

Berdeak Ghanako basoak eta aberastasun naturala irudikatzen ditu: olioa, elikagaiak eta kakaoa, egurra, besteak beste. 

Izar beltza Afrikaren emantzipaziorako eta kolonialismoaren aurkako batasun sinboloa da. Marcus Garvey ideologo pan-afriklanistak Black Star Line izeneko ontzi-konpainia bat hartu zen izan zuen 1919tik 1922ra jardun zuena, eta haren sinbolo izan zen izarra. Afrikako Izar Beltza izenarekin ere ezaguna da. Sinbolo honetatik Ghanako futbol selekzio nazionalak banderaren parte horri zor dio ezizena, "Izar Beltzak".

 Kolore eta eskalak 
Kolore-eskema40x40pxGorriaHoriaBerdeaBeltzaCMYK0-96-84-190-17-94-1100-0-43-58100-100-100-99HEX#CF0921#FCD20F#006B3D#000000GB207-9-33252-210-150-107-610-0-0

 Erreferentziak 

 Kanpo estekak 

Kategoria:Ghana
Kategoria:Bandera nazionalak